Protea Boekwinkel - - So is dit nou - Johan van Wyk -
AGTERGROND: "So is dit nou"� is 'n nuwe versameling aangrypende humoristiese stories oor die hede en verlede deur die deurwinterde joernalis en skrywer Johan van Wyk. Die versameling dokumenteer 'n tyd van Padkafees, Pepsi -floats en koue skaapnek uit 'n saalsak. Daar is stories oor jagekspedisies op volstruisplase en motorfietsry op afgeleë paaie. Maar dit gaan nie net oor Sondagmiddae met skaapboud, geelrys en rosyntjies, soet patats en gebakte aartappels nie. In dié bundel word die verlede onthou en meesterlik verweef met die hedendaagse Suid-Afrika waar Jacob Zuma en Julius Malema die septer swaai.
Nes in sy eerste bundel, "So was dit"� spreek dié verhale universele temas aan en bring dit nuwe insigte oor die lewe, die verlede en vandag se wêreld wat teen 'n "verbysterende snelheid" voortstu.
OOR DIE SKRYWER: Johan van Wyk is "n gesoute joernalis wat die afgelope paar jaar gereeld artikels vir etlike publikasies bydra. In sy loopbaan van 38 jaar het hy onder meer die gewilde "Stop van Myne"�-rubriek inVolksblad geskryf en "n groot aanhang in die Vrystaat opgebou. Danksy sy potjiekos-rubriek vir Beeld is hy ook in Gauteng bekend.
Hy was redakteur van The Herald op George en het ook by Die Suidwester in Windhoek gewerk. Die FAK se Prestige-prys vir uitnemende Afrikaanse joernalistiek is in 1992 aan dié boorling van Calvinia toegeken.